b'\n_START_ARTICLE_\nSkim Ponzi\n_START_PARAGRAPH_\nSkim Ponzi adalah operasi pelaburan penipuan yang membabitkan pulangan (keuntungan) yang luar biasa besarnya kepada pelabur dari wang yang dibayar oleh pelabur berikutnya, dan bukannya dari pendapatan bersih yang dihasilkan dari sebarang business sebenar, yang dinamakan sempena Charles Ponzi. Sistem penipuan ini merupakan sistem yang dipakai oleh majoriti skim cepat kaya. Sifat semulajadi Sistem Ponzi, ia tidak akan kekal lama dan cuma menunggu masa untuk si penipu melarikan wang mangsa-mangsa yang tertipu.\n_START_SECTION_\nGambaran keseluruhan\n_START_PARAGRAPH_\nSkim Ponzi biasanya menawarkan pulangan jangka pendek yang luar biasa tinggi agar menarik pelabur baru. Pulangan tinggi yang diiklankan oleh skim Ponzi (dan dibayar) memerlukan jumlah aliran tunai yang semakin tinggi agar dapat mengekalkan skim berjalan. Sistem ini akhirnya akan gagal kerana hampir tiada atau hanya sedikit pendapatan sebenar yang terhasil daripada tunai yang diterima oleh penganjur. Bagaimanapun, skim ini sering kali diganggu oleh pihak berkuasa tempatan lama sebelum ia gagal, disebabkan skim Ponzi disyaki dan / atau penganjurnya menjual sekuriti yang tidak didaftar. (Apabila semakin ramai pelabur terbabit, kemungkinannya skim itu mendapat perhatian pihak berkuasa semakin meningkat.)_NEWLINE_Skim ini dinamakan sempena Charles Ponzi, yang menjadi terkenal hina kerana menggunakan teknik ini selepas berhijrah dari Itali ke Amerika Syarikat pada tahun 1903. Ponzi bukanlah orang pertama mencipta skim sebegini, tetapi operasinya mengaut jumlah wang yang begitu besar sehinggakan ia menjadi terkenal diseluruh Amerika Syarikat. Hari ini skim sebegini adalah lebih rumit berbanding Ponzi, sungguhpun formula asasnya adalah serupa dan prinsip dibelakan semua skim Ponzi adalah untuk mengambil peluang dari kehilangan pertimbangan fikiran, yang timbul akibat oleh perasaan tamak.\n_START_SECTION_\nContoh andaian\n_START_PARAGRAPH_\nSatu iklan yang menawarkan pulangan luar biasa \xe2\x80\x93 sebagai contoh 20% bagi kontrak 30 hari. Mekanisma terperinci bagi pulangan luar biasa ini boleh dikatakan kepada sebarang perkara yang kedengarannya bagus tetapi tidak terperinci: "perbezaan matawang sejagat", "perniagaan jangka masa hadapan - hedge futures trading", "program pelaburan pulangan tinggi", atau yang serupa dengannya._NEWLINE_Tanpa sebarang bukti rekod pelaburan, hanya sedikit pelabur terpikat, biasanya bagi jumlah kecil (katakan $5,000). Terbukti, 30 hari kemudian, pelabur menerima $6,000 \xe2\x80\x93 pelaburan asal tambah 20% pulangan ($1,000). Pada titik ini, rasa tamak haloba mengatasi kewarasan: pelabur akan melabur lebih banyak wang, dan, berita mula tersebar, pelabur lain mengambil "peluang" untuk turut sama melabur. Semakin ramai melabur, dan melihat pelaburan mereka menghasilkan pulangan yang besar._NEWLINE_Realiti sebenar skim ini adalah "pulangan" bagi pelabur awal dibayar dari tunai pelaburan baru yang masuk, bukannya dari keuntungan. Tidak terdapat "perbezaan matawang sejagat", "perniagaan jangka masa hadapan - hedge futures trading", "program pelaburan pulangan tinggi" yang sebenarnya berlaku. Sebaliknya, apabila Pelabur D membayar wang, wang tersebut tersedia bagi membayar "keuntungan" kepada pelabur A, B, dan C. Apabila Pelabur X, Y, dan Z membuat pelaburan, wang tersebut tersedia untuk membayar "keuntungan" kepada Pelabur A sehingga W._NEWLINE_Satu sebab skim ini berjalan begitu baik adalah pelabur awal \xe2\x80\x93 mereka yang sebenarnya mendapat pulangan besar \xe2\x80\x93 biasanya melabur kembali (mengekalkan) wang mereka dalam skim tersebut (kerana, ia sebenarnya memberi pulangan yang jauh lebih baik dari sebarang pelaburan lain). Dengan itu mereka yang mengurus skim ini tidak perlu membayar banyak (bersih) \xe2\x80\x93 mereka hanya perlu menghantar penyata kepada pelabur yang menunjukkan berapa banyak pelabur tersebut telah dapat dengan menyimpan dalam apa yang kelihatannya tempat yang baik untuk mendapatkan pulangan yang tinggi._NEWLINE_Masaalahnya adalah pada satu ketika salah satu dari tiga perkara akan berlaku: (a) Penaja akan hilang, mengambil kesemua wang pelaburan (tolak yang telah dibayar) bersama mereka; (b) skim akan gagal akibat terlalu besar, apabila pelaburan menjadi perlahan dan penaja mulai menghadapai masaalah membayar pulangan yang dijanjikan (dan apabila mereka menghadapai masaalah, berita tersebar, dan lebih ramai orang meminta wang mereka); atau (c) skim ini terdedah, kerana apabila pihak berkuasa mulai memeriksa rekod perakaunan yang didakwa enterprise, mereka mendapati bahawa kebanyakan "aset" yang sepatutnya ada, sebenarnya tiada.'